Мектеп асханаларын тексеру нәтижесі жарияланады
DATE: 15:03, 06 Қазан 2023 | GMT +5
TITLE: Мектеп асханаларын тексеру нәтижесі жарияланады
URL: https://kaz.inform.kz/news/mektep-ashanalarin-tekseru-natizhes-zhariyalanadi-aa6faa/
META: DATE: 15:03, 06 Қазан 2023 | GMT +5
TOTAL WORDS: 128
AUTHOR(S):
TEXT: Айта кетейік, 2023-2024 жылғы оқу жылдарында елімізде бастауыш сыныпта оқитын 1, 4 млн бала тегін тамақтанады. Алайда оқу жылының басында мектеп асханаларында балаларға арналған тамақтың сапасына қатысты атааналар шағым айта бастады. «Еліміз аумағында ыстық тамақпен қамтамасыз ету мәселесін қадағалау бойынша тиісті топ тексеріп жатыр. Барлық өңірде 1-4 сынып оқушыларына тегін ыстық тамақпен беруге қаражат толық бөлінген. Бірақ қоғамда оның сапасына және толықтай қамтуға қатысты сұрақтар қойыла бастады. Сондықтан мониторинг тобы осы кемшіліктерді анықтап, бұл саладағы мәселені министрліктің аппараттық кеңесінде қарастырамыз», - деді Ғ. Бейсембаев «ҚазАқпарат» тілшісінің сұрағына жауап бере отырып. Оның айтуынша, мониторинг тобының қадағалау жұмыстары 10 қазанда аяқталады. «Кейбір аймақтарда талаптарды орындамаған жекелеген мектептер анықталып жатыр. Бұл тұрғыда оларға нақты шаралар қолданылады. Жергілікті әкімдіктерге мектеп асханаларының жұмысын тиісті деңгейде ұйымдастыру мәселесіне қатысты хат жолдаймыз», - деді министр
